CELEX: 32021R1300
Language: et
Date: 2021-08-05 00:00:00
Title: Nõukogu rakendusmäärus (EL) 2021/1300, 5. august 2021, millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid

6.8.2021   
               
               
                  ET
               
               
                  Euroopa Liidu Teataja
               
               
                  L 283/1
               
            
         NÕUKOGU RAKENDUSMÄÄRUS (EL) 2021/1300,
         5. august 2021,
         millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 30. augusti 2017. aasta määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007, (1) eriti selle artikli 47 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 30. augustil 2017 vastu määruse (EL) 2017/1509.
                  
               
                     (2)
                  
                  
                     Kooskõlas määruse (EL) 2017/1509 artikli 47a lõikega 1 vaatas nõukogu läbi kõnealuse määruse XV, XVI, XVII ja XVIII lisas esitatud isikute ja üksuste loetelud.
                  
               
                     (3)
                  
                  
                     Kõigi määruse (EL) 2017/1509 XV ja XVI lisas esitatud loetelus nimetatud isikute ja üksuste vastu kehtestatud piiravad meetmed tuleks kehtima jätta ning ajakohastada tuleks kümne isiku ja ühe üksuse kohta käivaud põhjendusi ja nelja isiku tuvastamisandmeid.
                  
               
                     (4)
                  
                  
                     Lisaks tuleks määruse (EL) 2017/1509 XIII lisas esitatud loetelus ajakohastada ühe isiku tuvastamisandmeid.
                  
               
                     (5)
                  
                  
                     Määruse (EL) 2017/1509 XIII, XV ja XVI lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2017/1509 XIII, XV ja XVI lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. august 2021
            
               
                  Nõukogu nimel
               
               
                  eesistuja
               
               G. DOVŽAN
            
         
         
            (1)  ELT L 224, 31.8.2017, lk 1.
      
      
         
            LISA
            
               1)   
               Määruse (EL) 2017/1509 XIII lisa pealkirja „Artikli 34 lõigetes 1 ja 3 osutatud isikute, üksuste ja asutuste loetelu“ alapealkirja „a) Füüsilised isikud“ all asendatakse kanne 77 järgmisega:
               
                            
                        
                        
                           Nimi
                        
                        
                           Teised nimed
                        
                        
                           Sünniaeg
                        
                        
                           ÜRO poolt loetellu kandmise kuupäev
                        
                        
                           Põhjendused
                        
                     
                           „77.
                        
                        
                           Ri Pyong Chul
                        
                        
                           Ri Pyong Chol, Ri Pyo’ng-ch’o’l
                        
                        
                           Sünniaasta: 1948
                           Kodakondsus: KRDV
                           Sugu: mees
                           Aadress: KRDV
                        
                        
                           22.12.2017
                        
                        
                           Korea Töölispartei poliitbüroo asendusliige ning laskemoonatööstuse osakonna esimene asedirektor.“
                        
                     
            
               2)   
               Määruse (EL) 2017/1509 XV lisa pealkirja „Artikli 34 lõigetes 1 ja 3 osutatud isikute, üksuste ja asutuste loetelu“ alapealkirja „a) Füüsilised isikud, kes on loetellu kantud vastavalt artikli 34 lõike 4 punktile a“ all asendatakse kanded 6, 7, 10, 11, 15, 16, 17, 18, 19, 24, ja 25 järgmistega:
               
                            
                        
                        
                           Nimi
                        
                        
                           Teised nimed
                        
                        
                           Tuvastamisandmed
                        
                        
                           Loetellu kandmise kuupäev
                        
                        
                           Põhjendused
                        
                     
                           „6.
                        
                        
                           SO Sang-kuk
                        
                        
                           SO Sang Kuk
                        
                        
                           Sünniaeg: 30.11.1938
                           Sugu: mees
                        
                        
                           22.12.2009
                        
                        
                           Tuumafüüsika osakonna juhataja, Kim Il Sungi Ülikool.
                        
                     
                           7.
                        
                        
                           KIM Yong Chol
                        
                        
                           KIM Yong-Chol; KIM Young-Chol; KIM Young-Cheol; KIM Young-Chul
                        
                        
                           Sünniaeg: 1946
                           Sünnikoht: Pyongan-Pukto, KRDV
                           Sugu: mees
                        
                        
                           19.12.2011
                        
                        
                           Korea Töölispartei sõjalise keskkomisjoni, poliitbüroo ja Korea Rahvademokraatliku Vabariigi riigiasjade komisjoni liige. ÜRO Julgeolekunõukogu poolt sanktsioneeritud luure üldbüroo (Reconnaissance General Bureau) endine juht. Võimalik, et ta on ühisrinde osakonna direktoriks ennistatud.
                        
                     
                           10.
                        
                        
                           HONG Sung-Mu
                        
                        
                           HUNG Sun Mu; HONG Sung Mu
                        
                        
                           Sünniaeg: 1.1.1942
                           Sugu: mees
                        
                        
                           20.5.2016
                        
                        
                           Laskemoonatööstuse osakonna asedirektor. Juhib tavarelvastuse ja rakettidega, sealhulgas ballistiliste rakettidega seotud programmide väljatöötamist. Üks põhiisikutest, kes vastutab tuumarelvade tööstusliku arendamise programmide eest. Vastutav KRDV tuumarelva-, ballistiliste rakettide või muude massihävitusrelvade alaste programmide eest. Oli tunnistajaks kontinentidevahelise ballistilise raketi Hwasong-15 väljatulistamisele 28. novembril 2017. Osales 2020. aasta juulis Korea Töölispartei sõjalise keskkomisjoni koosolekul, mis oli pühendatud „sõjalisele heidutusele“ – selle eufemismiga viidatakse KRDV tuumaprogrammile. Valiti 2021. aasta jaanuaris uuesti partei keskkomiteesse.
                        
                     
                           11.
                        
                        
                           JO Kyongchol
                        
                        
                           JO Kyong Chol
                        
                        
                           Sugu: mees
                        
                        
                           20.5.2016
                        
                        
                           Korea rahvaarmee kindral. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Sõjalise julgeoleku juhtimiskeskuse direktor. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Käis koos Kim Jong Uniga läbi aegade suurimal suure laskekaugusega suurtükkide laskeõppusel. Valiti 2021. aasta jaanuaris uuesti partei keskkomiteesse.
                        
                     
                           15.
                        
                        
                           KIM Rak Kyom
                        
                        
                           KIM Rak-gyom; KIM Rak Gyom
                        
                        
                           Sugu: mees
                        
                        
                           20.5.2016
                        
                        
                           Nelja tärni kindral, nelja strateegilist ja taktikalist raketiüksust, sh kontinentidevahelist ballistilist raketibrigaadi KN-08 hõlmava strateegilise raketiväe (ÜRO poolt loetellu kantud üksus) endine ülem. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Meedia teatel osales KIM 2016. aasta aprillis KIM Jong Uniga kontinentidevahelise ballistilise raketi mootori katsetamisel. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Andis korralduse ballistiliste rakettide väljatulistamisõppuse korraldamiseks.
                        
                     
                           16.
                        
                        
                           KIM Won-hong
                        
                        
                           KIM Won Hong
                        
                        
                           Sünniaeg: 7.1.1945
                           Sünnikoht: Pyongyang, KRDV
                           Passi nr: 745310010
                           Sugu: mees
                        
                        
                           20.5.2016
                        
                        
                           Kindral. Korea rahvaarmee üldpoliitika osakonna endine esimene asedirektor. Riikliku julgeolekubüroo endine direktor. Endine riigi julgeoleku minister. Riiklike kaitseküsimuste keskseteks organiteks olevate Korea Töölispartei sõjalise keskkomisjoni ja riikliku kaitsekomisjoni endine liige. Riiklik kaitsekomisjon oli KRDV riiklike kaitseküsimuste keskne organ enne selle reformimist riigiasjade komisjoniks. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           17.
                        
                        
                           PAK Jong-chon
                        
                        
                           PAK Jong Chon
                        
                        
                           Sugu: mees
                        
                        
                           20.5.2016
                        
                        
                           Nimetati 2020. aasta oktoobris Korea rahvaarmee marssaliks, peastaabi ülem alates 2019. aasta aprillist. Poliitbüroo liige alates 2020. aasta aprillist. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni liige. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Valiti 2021. aasta jaanuaris partei keskkomiteesse, keskkomitee poliitbüroosse ning sõjalisse keskkomisjoni.
                        
                     
                           18.
                        
                        
                           LI Yong-ju
                        
                        
                           RI Yong Ju
                        
                        
                           Sugu: mees
                        
                        
                           20.5.2016
                        
                        
                           Korea rahvaarmee admiral. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Endine Korea mereväe ülemjuhataja. Merevägi osaleb ballistiliste rakettide programmide väljatöötamises ja KRDV mereväe tuumavõime arendamises. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           19.
                        
                        
                           SON Chol-ju
                        
                        
                           SON Chol Ju
                        
                        
                           Sugu: mees
                        
                        
                           20.5.2016
                        
                        
                           Korea rahvaarmee kindral. Korea rahvaarmee korralduse eest vastutav asedirektor ja endine õhujõudude ja õhutõrjeväe (mis kontrollib ajakohastatud õhutõrjerakettide arendamist) poliitiline direktor. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Väidetavalt oli Son Korea rahvaarmee korralduse eest vastutava asedirektorina 2020. aasta mais sõjalise keskkomisjoni koosolekul osalejate nimekirjas.
                        
                     
                           24.
                        
                        
                           RI Myong Su
                        
                        
                            
                        
                        
                           Sünniaeg: 1937
                           Sünnikoht: Myongchon, Põhja-Hamgyong, KRDV
                           Sugu: mees
                        
                        
                           7.4.2017
                        
                        
                           Korea rahvaarmee kindralmajor, Korea rahvaarmee ülemjuhataja esimene asekomandör. Kuni 2018. aastani Korea Töölispartei sõjalise keskkomisjoni liige ja rahvaarmee staabiülem. Ri Myong Su on jätkuvalt isik, kes mõjutab riiklikke kaitseküsimusi, sealhulgas KRDV tuumarelva-, ballistiliste rakettide või muude massihävitusrelvade alaseid programme. Ta osaleb regulaarselt Põhja-Korea sõjaväeparaadidel. Ri on Kõrgema Rahvaassamblee pikaajaline liige, praegu 14. korda.
                        
                     
                           25.
                        
                        
                           SO Hong Chan
                        
                        
                            
                        
                        
                           Sünniaeg: 30.12.1957
                           Sünnikoht: Kangwon, KRDV
                           Passi nr: PD836410105
                           Passi kehtivusaja lõppemise kuupäev: 27.11.2021
                           Sugu: mees
                        
                        
                           7.4.2017
                        
                        
                           Rahvaarmee esimene aseminister ja logistikabüroo asedirektor, Korea Töölispartei sõjalise keskkomisjoni liige ning rahvaarmee kindral. Sellel ametikohal vastutab So Hong Chan KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Valiti 2021. aasta jaanuaris uuesti keskkomitee liikmeks.“
                        
                     
            
               3)   
               Määruse (EL) 2017/1509 XV lisa pealkirja „Artikli 34 lõigetes 1 ja 3 osutatud isikute, üksuste ja asutuste loetelu“ alapealkirja „b) Juriidilised isikud, üksused ja asutused, kes on loetellu kantud vastavalt artikli 34 lõike 4 punktile a“ all asendatakse kanne 4 järgmisega:
               
                            
                        
                        
                           Nimi
                        
                        
                           Teised nimed
                        
                        
                           Asukoht
                        
                        
                           Loetellu kandmise kuupäev
                        
                        
                           Muu teave
                        
                     
                           „4.
                        
                        
                           Yongbyon Nuclear Research Centre
                        
                        
                            
                        
                        
                            
                        
                        
                           22.12.2009
                        
                        
                           Keskus, mis osales sõjalise kvaliteediga plutooniumi tootmises. Keskust haldab General Bureau of Atomic Energy (ÜRO Julgeolekunõukogu kandis üksuse loetellu 16.7.2009). ÜRO Julgeolekunõukogu resolutsiooni 1874 alusel loodud ekspertide rühm märkis oma 2021. aasta märtsi lõpparuandes, et ühest hoonest, mida Yongbyoni keskuse uraani rikastamise tehases kasutati uraandioksiidi (UO2) tootmiseks, nähti tõusmas aurupilvi, ning teavitas, et ühe ÜRO liikmesriigi sõnul on Yongbyoni uraani rikastamise tehas töös.“
                        
                     
            
               4)   
               Määruse (EL) 2017/1509 XV lisa pealkirja „Artikli 34 lõigetes 1 ja 3 osutatud isikute, üksuste ja asutuste loetelu“ alapealkirja „c) Füüsilised isikud, kes on loetellu kantud vastavalt artikli 34 lõike 4 punktile b“ all asendatakse kanne 2 järgmisega:
               
                            
                        
                        
                           Nimi
                        
                        
                           Teised nimed
                        
                        
                           Tuvastamisandmed
                        
                        
                           Loetellu kandmise kuupäev
                        
                        
                           Põhjendused
                        
                     
                           „2.
                        
                        
                           KIM Tong-un
                        
                        
                           KIM Tong Un
                        
                        
                           Sünniaeg: 1.11.1936
                           Sugu: mees
                        
                        
                           22.12.2009
                        
                        
                           Relvade leviku rahastamisega seotud Korea töölispartei keskkomitee 39. büroo endine direktor. Vastutas väidetavalt 2011. aastal 38. büroo eest, et koguda juhtide ja eliidi jaoks raha.“
                        
                     
            
               5)   
               Määruse (EL) 2017/1509 XVI lisa pealkirja „Artikli 34 lõigetes 1 ja 3 osutatud isikute, üksuste ja asutuste loetelu“ alapealkirja „a) Füüsilised isikud“ all asendatakse kanne 6 järgmisega:
               
                            
                        
                        
                           Nimi
                        
                        
                           Tuvastamisandmed
                        
                        
                           Loetellu kandmise kuupäev
                        
                        
                           Põhjendus
                        
                     
                           „6.
                        
                        
                           YUN Chol, teise nimega CHOL Yun
                        
                        
                           KRDV Hiina saatkonna kolmas sekretär
                        
                        
                           22.1.2018
                        
                        
                           ÜRO ekspertide rühm tegi kindlaks, et Yun Chol on KRDV ettevõtte General Precious Metali kontaktisik, kes oli kaasatud ÜRO poolt keelustatud tuumarelvadega seotud liitium-6 müüki, ja KRDV diplomaat.
                           Liit on varem kindlaks teinud, et General Precious Metal on ÜRO poolt loetellu kantud üksuse Green Pine’i varjunimi.“